 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሰራሕተኛ መገዲ ኣየር ኢትዮጵያ ምስጢራዊ መረዳእታ ንህወሓት ኣቐቢልካን ኣብ መረጻ ተሳቲፍካን ዝብል ክሲ ቀሪብዎ 31 ታሕሳስ 2020 ምንጪ ስእሊ, Yirga ኣብ ልዕሊ መገዲ ኣየር ኢትዮጵያ መጥቃዕቲ ንኽፍጸም ምስጢራዊ መረዳእታ ንህወሓት የቐብል ነይሩ ብዝብል ክሲ ብረቡዕ ቤት ፍርዲ ዝቐረበ ይርጋ ገብረመድህን ኣብ ዘይሕጋዊ መረጻ ትግራይ ጎስጓስ ኣካይዱን ኣብቲ መረጻ ድምጹ ሂቡን ዝብል ክሲውን ከምዝቐረበሉ ጠበቕኡ ንቢቢሲ ገሊጹ ነቲ ጥርጡር ጥብቅና ካብ ዝቐሙ ክልተ ጠበቓታት እቲ ሓደ ኣይተ ታደለ ገብረመድህን ፖሊስ ብዛዕባ እቲ ጠርጢረዮ ዝበሎ ክሲታት ዝርዝር መረዳእታ ኣየቕረበን ኢሎም ከምዝተኻትዑ ንቢቢሲ ገሊጹ ይርጋ ገብረመድህን ኣብ መገዲ ኣየር ኢትዮጵያ በዓል ሞያ ኣይሲቲ ኮይኑ ከምዝሰርሕ ኣብቲ ክሲ ተገሊጹሎ ቅድሚ ሰለስተ ሰሙን ኣቢሉ ካብቲ ንሰራሕተኛታት መገዲ ኣየር ኢትዮጵያ ዝተሰርሐ ሓበራዊ መንበሪ ካብ ገዝኡ ብኣባላት ፌደራል ፖሊስ ከምዝተወስደ ጠበቕኡ ይዛረብ እቲ ጥርጡር ኣብ ቀይዲ ካብ ዝውዕል ጀሚሩ ትማሊ ንኻልኣይ ጊዜ ቤት ፍርዲ ዝቐረበ ኮይኑ ዝተፈላለዩ ዝተጠርጠረሎም ጉዳያት ድማ ነቲ ቤት ፍርዲ ቀሪቡሉ ነይሩ ዝተጠርጠረሎም ገበናት ብዝብል ብፖሊስ ካብ ዝቐረቡ እቲ ሓደ ኣብ ትግራይ ሕጋዊ ዘይኮነ ክልላዊ ምርጫ ንኽካየድ ጎስጓስ ኣካይዱን ከም መራጺ ድምጹ ብምሃብ ተሳቲፉን ዝብል ከምዝርከቦ እቲ ጠበቓ ይዛረብ ካልኣይ ድማ ኣብቲ መገዲ ኣየር በዓል ሞያ ኣይሲቲ ኮይኑ እናሰርሐ ኣብ ልዕሊቲ መገዲ ኣየር መጥቃእቲ ንኽፍጸም ምስ መሪሕነት ህወሓት ርክብ ይገብር ነይሩ ዝብል ከምዝርከቦ ጠበቓ ናይቲ ተኸሳሲ ይገልጽ ብተወሳኺ ይርጋ ናይ ውልቁ ፌስቡክ ተጠቒሙ ምስ መረጻ ብዝተሓሓዝ ጎስጓስ ኣካይዱ ነቲ መረጻ ዝምልከቱ ሓበሬታታት ይዝርግሕ ነይሩ ብዝብል ፖሊስ ክሲ ከምዘቕረበሉ ጠበቕኡ ሓቢሩ ቅልውላው ትግራይ-ኢትዮጵያ ብሓጺሩን ብሰፊሑን ክግለጽ እንከሎ ትግራይ ከምዚ ዓይነት ጸገም ኣጋጢሙዋ ዝፈልጥ ኣይመስለንን ቅልውላው ትግራይ ንኣኮይ ኣብ ሱዳን ስደተኛ ዝገበረ ኲናት ትግራይ ብወገን ጠበቓታት እንታይ መከላኸሊ ሓሳባት ቀሪቦም? 